Smještena u netaknutoj prirodi Gorskog kotara, ova kuća za odmor pruža potpunu privatnost i mir, daleko od gužve i svakodnevnog stresa. Do kuće se stiže makadamskom cestom (svega 400njak metara) koja je na posljednjem djelu poprilično strma. Idealna je za parove koji traže osamu, prirodu i opuštanje tijekom cijele godine.

Kuća za odmor namijenjena je smještaju do 4 osobe (2+2) i nalazi se na osami, okružena šumom i planinskim krajolikom Gorskog kotara. U neposrednoj blizini nalazi se izletište Zeleni vir i tri prekrasne rijeke – Curak, Kupica i Kupa, poznate po svojoj čistoći i prirodnoj ljepoti.

Gostima su na raspolaganju spa sadržaji, kamin na drva (koji se nalazi u središtu kuće) te potpuno opremljena kuhinja. Kuća je idealna za opuštanje u tišini, romantični boravak, boravak u prirodi ili aktivan odmor uz rijeke i planine.